Það var kátt á hjalla í Mími , ungmennahúsinu í Borgarnesi , fyrir skömmu þegar ungar mæður í Borgarbyggð hittust þar og áttu saman jóla-mömmumorgun með börnum sínum . Mæðurnar hafa verið að hittast þarna í vetur á miðvikudagsmorgnum og hefur þátttaka verið góð . Haldnir hafa verið fyrirlestrar sem tengjast uppeldinu t.d. um svefn ungabarna og ungbarnanudd . Þá nota konurnar tækifærið og miðla reynslu sín á milli . Eftir áramót er fyrirhugað að fulltrúi frá stjórnsýslu Borgarbyggðar heimsæki hópinn og ræði dagvistunarmál sveitarfélagsins auk þess sem er fyrirhugað að hafa fyrirlestur um mataræði ungabarna þann 30. janúar n.k . Í tilkynningu frá hópnum kemur fram að allar ungar mæður eru velkomnar í ungmennahúsið á miðvikudögum kl. 10.30 - 12.00 .